Bourgeois begynte å lage skulpturer i 1940-årene, etter å ha flyttet til New York City sammen med sin amerikanske ektemann Robert Goldwater. Skulpturene hennes fra denne perioden er abstrakte, men beslektet med den menneskelige form, og de uttrykker temaer som svik, engstelse og ensomhet. Kunstnerskapet hennes er fullt ut selvbiografisk, inspirert av hennes traumatiske oppdagelse i barndommen av at hennes engelske guvernante også var elskerinnen til hennes far.